ওয়েব ডেস্ক: বাগুইআটির তৃণমূল নেতা সঞ্জয় রায় খুনে গ্রেফতার মূল অভিযুক্ত। দেড় মাস ধরে বেপাত্তা ছিল ধৃত বাপি রমন। আজ কেষ্টপুর এলাকা থেকে গ্রেফতার করা হয় বাপিকে। গত ২৫ ফেব্রুয়ারি জগত্‍পুর ব্রিজের কাছে অটো স্ট্যান্ডে সঞ্জয় রায়কে তাড়া করে মারে দুষ্কৃতীরা। ঘটনার পর বিভিন্ন এলাকায় তল্লাসি চালিয়ে দফায় দফায় মোট ৫ জনকে গ্রেফতার করে পুলিস। ধৃতদের জেরা করে পুলিস জানতে পারে, পুরনোর শত্রুতার জেরেই খুন করা হয় সঞ্জয়কে। সিন্ডিকেট ব্যবসায় বখরা নিয়ে বচসার জেরে তৈরি হয়েছিল শত্রুতা। এরপরেই ৬ জন অভিযুক্ত মিলে তৈরি করে খুনের ব্লুপ্রিন্ট।